PLAN FOR CULTURE

STUDIO EXIT: OSTATAK ŽIVOTA
2026-07-07 21:00 - 22:20 (Europe/Zagreb) | Studio EXIT, Gundulićeva 37/1, Zagreb, 10000
“Ostatak života” jest autorski projekt izvođačice, autorice i umjetnice Lade Bonacci.
Monodrama s dominantnim elementima stand-upa, realizirana kroz estetske odrednice klaunerije, slapsticka i ludičkog istraživanja. Osnovnu tematsku odrednicu ove kazališne predstave čine pak autobiografski događaj u životu glumice i autorice, a riječ je o činu odluke upisivanja autoškole u četrdesetoj godini života. Ono što je trebao biti izlazak iz psihoemocionalne krize i započinjanje novog, životnog poglavlja, zapravo je značilo ulazak u njezine daleko dublje rukavce i ponore. Komparirajući iskustvo vožnje i upuštanja u obuku i ispite s iskustvom psihoterapijskog procesa, autorica s publikom dijeli sve trenutke preispitivanja, muke, osjećaja nedostatnosti, ispunjenja, ali i povremene ekstaze. Na tom putu, izmjenjuju se sva godišnja doba i tako skoro dva puta. Nakon dva ljeta i dvije zime, izvođačica postaje vlasnica vozačke dozvole, ali i shvaćanja da emocionalno oslobođenje nije i ne može biti produkt bilo kakve vanjske validacije, eksternog poticaja ili dostignuća te da joj nikakva društvena dozvola ne može garantirati približavanje sebi samoj.

“Ostatak života” jest kazališna predstava i stand-up performans o započinjanju i odustajanju, o smislu i besmislu, o odgojenim i transgeneracijski štovanim uvjerenjima te konačnom oslobođenju od istih.

Djela govore više – 61. zagrebački salon
2026-07-06 19:00 - 21:00 | Galerija Permanenta, Preradovićeva 44, Zagreb, 10000, Croatia (Local Name: Hrvatska)
Popratna izložba ovogodišnjeg Salona Djela govore više ostvarena je u suradnji kustoskog kolektiva KVADAR i Škole primijenjene umjetnosti i dizajna u Zagrebu te predstavlja izbor novijih učeničkih radova koji se bave temama suvremene svakodnevice, održivosti, odnosa tijela i prostora, digitalnog okruženja te društvenih promjena koje oblikuju život mladih generacija.
Posjetitelji će moći izložbu razgledati do 22. srpnja, od ponedjeljaka do petka 10 – 15 sati.

dizajn vizuala: Klara Crčić

Centar za kulturu Ribnjak: SHAKEspeare na EXIT - 17.LJETNE NOĆI TEATRA EXIT
2026-07-04 21:00 - 22:40 | Centar kulture Ribnjak, Park Ribnjak 1, Zagreb
Dobrodošli!
Shakespeare je napisao 37 komada.
To ste sigurno već znali?!
Od čega 10 povijesnih drama.
I to ste znali?!
Od čega 18 komedija.
I to?!
Osmislio je i napisao 1.222 lika.
A to?!
Svaki od 37 komada postavljen pojedinačno na scenu traje, zavisno od kraćenja, između 3 i 5 sati. Dakle, 37 x 4 sata (prosječno) iznosi 148 sati.
Jeste li i to znali?
A jeste li znali kako je sve to moguće odigrati u manje od 2 sata?!
Upoznajte Romea i Juliju, Hamleta, Ofeliju, Macbetha i njegovu krvavu Lady, Antonija i Kleopatru, Mletačkog trgovca, Tita Andronika, Kralja Leara, Richarda III., Henrika VIII. i mnoge druge, kakve ih još nikada niste vidjeli.
Na EX! That’s IT!

Kako iskoristiti lik i djelo velikog barda, cijelu tu bujicu dramskih karaktera i radnji samo kao materijal, kao mjesto polaska iz kojeg se izmišlja glumačka igra, igra tijelom, a povremeno i duhom, a da se pritom ne opteretimo, zaustavimo i odustanemo zbog onoga što iz tog ponuđenog materijala zjapi poput snažne opomene spremne da nam potkresava krila, a to je ljepota i “legendarnost” Shakespeareova stiha?

STUDIO EXIT: VIKING SLABOG ZDRAVLJA
2026-07-04 21:00 - 22:30 | Studio EXIT, Gundulićeva 37/1, Zagreb, 10000
„Ako Vam sve ide naopako i vrtite se u krug, nazovite!“

Poželite se javiti, zar ne?
JASENKO BUKVA (Petar Atanasoski)
Nedovršeni student indologije, povijesti, novinarstva, bivši copywriter, autor jedne zbirke poezije naslova „Pabirci i rbine“, maštoviti je muljator i manipulator koji ispreda priče za svaku žrtvu (ili klijenta, ako vam je draže) ponaosob. On «rješava» vaše probleme tražeći probleme koje ste imali u vašim prošlim reinkarnacijama. Jednom kad se zapletete u mrežu njegovih priča, u koje, budi usput rečeno, i on sam s vremenom je počeo vjerovati, nećete se tako lako izvući. «Sve Vam ide naopako i vrtite se u krug?» – tek sad ćete se dobro zavrtjeti. Klijenti su mu najčešće žene i on je njihova muška Šeherezada.
LJERKA ŠPALJ (Judita Franković Brdar)
Porezna referentica za stranke od slova M do slova Ž, jednostavno ne može shvatiti kako i nakon petnaest godina rada svakodnevno mora odgovarati na pitanja tipa: „A ja sam kod Vas?“ koje postavljaju ljudi s početnim slovom prezimena K, L ili LJ. Abeceda nije jača strana njezinih stranaka. Posao – ukalupljen, zdravlje – dobro, a ljubav – pozitivna nula.
Povezana s ovdje i sada, istovremeno intimna i angažirana, čvrsto protkana aktualnom svakodnevicom, antiromantična komedija “Viking slabog zdravlja” kroz priču o dvoje aktera povezanih pokušajima dohvata bivših života tematizira i osnovu glumačkog i režijskog umijeća, a to je stvaranje novih likova i brojnih intimnih svjetova.

Centar za kulturu Ribnjak: PLUĆA - 17.LJETNE NOĆI TEATRA EXIT
2026-07-03 21:00 - 22:20 | Centar kulture Ribnjak, Park Ribnjak 1, Zagreb
Mladi, obrazovani i ekološki osviješteni.
Recikliraju, gledaju dokumentarce i art filmove, čitaju knjige o pravim stvarima, voze se biciklima i kupuju od onih koji ne izrabljuju. Ali, voze se i automobilima, kupaju u kadi i ponekad ostave vodu da curi bez prave potrebe.
Može li se imati dijete i istovremeno biti ekološki osviješten, tek je jedna od dvojbi koja će se pojaviti kada jednoga popodneva On „predloži dijete“. A Ona se previše brine, previše razmišlja i ima veliku, zaista veliku potrebu razgovarati o svemu, razmotriti stvari, jer sve učinjeno mora biti i dobro promišljeno.

Pluća su duhovit, emotivan, ponekad i brutalno iskren mentalni slalom generacije kojoj je propitivanje imperativ, a nesigurnost odavno postala stil življenja. Slalom prepun sumnji, strahova i potrebe za bliskošću u kojem se neka vrata promaše, na nekima se izgubi previše vremena, dok se neka zahvate baš onako kako treba, u pravom trenutku, na pravom mjestu, kada se ipak dogodi Život.

Badel između stvarnosti i mogućnosti – 61. zagrebački salon
2026-07-03 12:00 - 19:00 | Muzej Prigorja, Trg Dragutina Domjanića 5, SESVETE, 10360, Croatia (Local Name: Hrvatska)
Izložba predstavlja odabrane studentske radove nastale na Arhitektonskom fakultetu Sveučilišta u Zagrebu u sklopu kolegija Studio IV – Prostorno planiranje. Kroz zadatak “Badel 2.0 – održiva i klimatski prilagodljiva urbana preobrazba” studenti su istraživali mogućnosti transformacije napuštene industrijske zone Badel u središtu Sesveta. Polazeći od analize prostora, razgovora sa stanovnicima i razumijevanja lokalnog konteksta, razvijeni su različiti scenariji urbane regeneracije koji se bave temama klimatske prilagodbe, održive mobilnosti, plavo-zelene infrastrukture, digitalne transformacije i društvene uključenosti.
Izložba je ostvarena u suradnji Arhitektonskog fakulteta i Muzeja Prigorja te je dio nastojanja da se kulturni programi Zagrebačkog salona približe dijelovima grada izvan njegova središta.
Posjetitelji će moći izložbu razgledati od ponedjeljaka do petka 10 – 19 sati.
Autor fotografije: Tomislav Mrčić

Izložba Katarine Ivanišin u Galeriji Flora
2026-07-03 09:00 - 2026-07-24 21:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora sa zadovoljstvom Vas pozivaju na otvorenje izložbe
Prolaz KATARINE IVANIŠIN
koje će se održati u petak 3. srpnja u 20 sati u Galeriji Flora.
Izložba se može pogledati do 24. srpnja svaki dan osim ponedjeljka od 9-13 sati i od 18–21 sat. Izložba se može pogledati i u drugim terminima ako su vrata Florina doma otvorena, te najavom na galerijaflora.dbk@gmail.com
Radujemo se Vašem dolasku i druženju u Flori.
***
Višerazinski krajobraz

Rad Katarine Ivanišin rastvara tišinu apsoluta koja je ničija i svačija. Esencijalnost se potpisuje. Riječ je o ciklusu Prolaz, slikarstvu koje je pod ključem univerzuma.
Dualizam tematike u prethodnom ciklusu Isto nebo slike svodi na „ispisivanje“ stjenovitih krških planinskih lanaca i neba. Metafizička rasprava unutarnje nužnosti je jasna.
Dualizam se poništava. Bridovi raznih struktura stijena i planina urezuju se oštroumno ispod suštinski iste „stvari“: neba i kozmosa. Duh sam sebe uprizoruje majstorstvom slikarstva autorice koja se kreće po mekanim područjima, ali i onim čvrstim. Unutar fenomena oslobođenog horizonta temporalnost se poništava u pokazanom. Ona je nepostojanje sebe same u stvaralaštvu Katarine Ivanišin.
U recentnom radu autorica se i dalje bavi krajobrazom, slikajući zone podmorja, stvarajući kolorističke apstrahirane zapise u kojima se čita mali ježinac u dubini pikturalnog polja. Vidi se krupni kadar životinje u kružnim zapisima tijela u uvećanom prizoru. Kao što i na pjeskovitom polju on stoji usamljen, tako i povećan u crtežu odaje znakovito strukturu tijela bez bodlji. Ispisuje umjetnica ronioce tehnikom grafita u figurativnom izričaju. /… / Tijelo i svijest jedno drugo ne ograničavaju, oni mogu biti samo paralelni.1 Što se tu događa? Svijest je bitak, zapravo, posredstvom tijela.2 Prostornost tijela je rasprostiranje njegova bitka tijela, način na koji se realizira kao tijelo.3 Proces je metafizički i konceptualno označen.
Krajoliku se pristupa duhovno i ukazuje se na vezu čovjeka s njim i uronjenosti u samu njegovu bit. Pejzaž se sagledava kao prijateljski siguran. On se nudi nama koji ga trebamo percipirati i zaštititi, ali prvenstveno biti prisutni u njemu na istinit način.
Prolaz utvrđuje koncepte slikarstva te se postavlja pitanje o njemu samom. U autonomiji i jasnoći slikarstva stvara se novi svijet, nova stvarnost u sebi samoj, u djelu.
Katarina Ivanišin preispituje elemente u krajoliku. Nakon zapisa krškog terena u Istom nebu ona ulazi u raspravu o podmorju. Sve je povezano u prirodi, sve je fizički i metafizički isprepleteno, napominje se. Mijene se u kretanju događaju, odvijaju i uslikavaju na i u platno. Višerazinski su čitke te linije. Zrcalni niz općosti se uspostavlja. Ogoljavanjem krajobraza iskazuje se bitak u kojeg se ulazi, koji je u ljudskom biću jasan i čitak.

Autorica piše: „Različitim alatima, materijalima i slikarskim postupcima, izložbom Prolaz nastavljam istraživanje odnosa čovjeka i prirode, fokusirajući se na krhku prisutnost čovjeka u moru i njegov kratkotrajni trag; uron, izron i prolazak kroz vodeni medij, okom ili kamerom jedva uhvaćen prizor, prolazni otisak koji tijelo ostavlja u okolišu. More istovremeno privlači i podsjeća na granice ljudskog tijela; i kada je mirno, ostaje prostor kojemu ne pripadamo u potpunosti.“
Čisti istinit krajolik i nepoznati beskraj nas kreiraju da postanemo i ostanemo ljudska bića koja će svjedočiti i živjeti mir, istinu i svjetlost.
Svjetlost se umjerenim markantnim kolorizmom uprizoruje u kadrovima i ona je budnost ljudskog bića. Spokojni duboki prizori prožimanja i općost su mudrost kojom se rastvara pacifistički iskazan izvorni krajobraz i izrečen iskon. On je u ljudskom biću. U tome počiva optimizam bivstvovanja koji pripada istini. Aristotelov poznati iskaz govori da je mišljenje bitka, sad već bitka kao bistva, u temelju svega mišljenje mišljenja, mišljenje onoga u mišljenju mislivog. Ivanišin u umjetničkim djelima realizira ideje u osjetilnosti, osjetilnoj pojavnosti.
Sloboda se markira kao odricanje od suvišnosti, od okova vlastite nutrine, sistema, društva i dr. Mapira se ogoljena prirodna narav.
Ljudsko biće se ontološki portretira.
U Prolazu je riječ o samostanskim krajobrazima.
Razmatra se ukorijenjenost u prirodu i spoznaja.
Bivstvovanje u moru obuhvaća i transcendenciju jer označava prodor u područje ponad uobičajenog, prolaz iz svakidašnjeg, trivijalnog i svjetovnog u duhovno. Događa se transcendencija čovjekovog stanja i postignuća. Mir se podcrtava u pikturalnim šiframa Katarine Ivanišin. Ulazak u spokoj jest vizualno ronjenje u djela kojima se kodira višerazinski prolaz. Otvorenost spiritualnom usponu je neprestani udah i izdah zraka/duha. Svjetski duh, koji po Hegelu predstavlja stvaralačku praosnovu svega kozmičkog zbivanja, a koji se javlja u svijesti čovjeka kao subjektivni duh, u njegovim tvorevinama kao objektivni duh, očituje se u jedinstvu tih polova kao apsolutni duh.4
U raznim oblicima rastvara se rasprava o istosti u različitosti. Netaknuto more ne ponižava i ne vrijeđa iskonsku vrijednost, već suprotno: ono svjedoči dostojanstvu i harmoniji bivstvovanja. To je logično mjesto za prisutnost (na više razina) ljudskog bića koje traži samo to da bude ono što jest. Praznina koja je uprizorena u pikturalnim scenama zapisana je kao metafizička pustinja svijeta, mjesto u kojemu ljudsko biće dobiva i živi neizmjerne i neprocjenjive blagodati.
Petra Golušić

Katarina Ivanišin (Dubrovnik, 1975.) diplomirala je slikarstvo na City and Guilds of London Art School 1998. te magistrirala na Royal College of Art u Londonu 2000., nakon čega djeluje kao samostalna umjetnica. Od 2000. do 2008. živjela je i radila u Londonu, gdje je predavala slikarstvo na City and Guilds of London Art School. Po povratku u Hrvatsku radila je kao kustosica pedagoginja u Prirodoslovnom muzeju Dubrovnik, a od 2014. radi u Tehničkom muzeju Nikola Tesla u Zagrebu, gdje danas djeluje kao muzejska savjetnica pedagoginja i voditeljica Odjela za edukaciju i muzejskog Apisarija.
Samostalno je izlagala u Hrvatskoj i inozemstvu, među ostalim u Muzeju suvremene umjetnosti u Zagrebu, Umjetničkoj galeriji Dubrovnik, Galeriji umjetnina u Splitu te u Fondazione Stelline i Prirodoslovnom muzeju u Milanu. Sudjelovala je na više skupnih izložbi.
Dobitnica je prve nagrade T-HT nagrada@msu.hr Muzeja suvremene umjetnosti (2015.) i Priznanja 24. slavonskog biennala (2014.). Slike joj se nalaze u zbirkama Muzeja suvremene umjetnosti u Zagrebu, Umjetničke galerije Dubrovnik, Galerije umjetnina u Splitu, British Government Art Collection u Londonu te drugim javnim i privatnim zbirkama.

1 Maurice Merleau – Ponty: Fenomenologija percepcije. Sarajevo, Veselin Masleša, Svjetlost, 1990., str. 154

2 Ibid., str. 170

3 Ibid., str. 182

4 Vladimir Filipović: Klasični njemački idealizam i odabrani tekstovi filozofa. Zagreb, Matica Hrvatska, 1962., str. 115

Centar za kulturu Ribnjak: SAN IVANJSKE NOĆI - 17.LJETNE NOĆI TEATRA EXIT
2026-07-02 21:00 - 22:45 | Centar kulture Ribnjak, Park Ribnjak 1, Zagreb
Na Ivanjsku noć, najkraću i najčarobniju noć u godini, kada se, prema predaji, miješaju vilinski i ovaj naš ljudski svijet, mladi Atenjani Helena, Hermija, Demetrije, Lisandar te šarolika skupina obrtnika, ujedno i amaterskih glumaca, zaglave u šumi i budu izloženi spletkama, zabunama i hirovima vila i vilenjaka. Noć naposljetku završi sretno; razdvojeni zaljubljeni parovi budu spojeni kako i dolikuje/priliči, a ljudski i vilinski svjetovi budu razdvojeni, kako je svakako bolje za sve.
Definiranje i pitanje pouke djela ima neobičan i ne-lektirski odgovor i zato ulazimo u vlastito promišljanje i možda, vlastitu filozofiju. Naime, ne znamo koja je pouka djela. Dok kod ostalih klasičnih komada tog perioda gotovo odmah možemo odgovoriti da je pouka Ne kradi!, Ne ubij!, Ne budi arogantan, Bogatstvo nije najvažnije, itd. – ovdje stojimo pred humorom i veseljem teksta, ali bez konkretnog odgovora ima li taj tekst neki dublji, moralni oslonac, nešto što ga čini klasikom i s te filozofske strane. I time moramo zaključiti – ovaj tekst je vježba veselja.

Veselja pisanja, veselja igranja, veselja gledanja, veselja ljubavnih drama i veselja života općenito. On od nas traži da se podsjetimo da su humor, jednostavnost, zabuna i romantika životne i kazališne teme ravnopravne osveti, patnji i nesreći. Ovaj tekst je remek-djelo jer nas veselo opominje: Ne uzimajte sebe ozbiljno!, “Ne budite zle nam volje, drugi puta bit će bolje” – a ta se lekcija možda ipak lakše, konkretnije i dugotrajnije prenosi putem lakoće i razigranosti, a ne drame, patnje i suza. I hvala piscu na toj genijalnosti.
Vježbanje veselja bilo je i glavna potka rada na ovoj predstavi Sna koja je nastala iz ispita glume na Akademiji dramske umjetnosti u Zagrebu pod mentorstvom Renea Medvešeka i Sare Stanić Blažević. Uz tek nekoliko rekvizita i jednostavna kostimografska rješenja tadašnji su studenti druge godine na praznoj pozornici bili prepušteni vlastitoj mašti i hrabrosti izvedbe. Iako je njih šestero preuzelo sve uloge ove složene komedije, njezini se zapleti i dalje lako prate, što dijelom zahvaljujemo Bardu (i vještim Sarinim škaricama, op. Renea Medvešeka), a dijelom talentu i sposobnosti preobrazbe mladih glumaca, koji su se od svog prvog uspješnog nastupa nadali nekoj prilici da se svome Snu vrate u profesionalnim uvjetima, što im je nekoliko godina kasnije ova neobična troprodukcija Teatra EXIT, Gradskog kazališta Požega i Akademije dramske umjetnosti i omogućila.
Za ovaj su uvod zapravo važne samo dvije riječi: mašta svih uključenih, glumaca i publike, i čarolija: čarolija igre, gledanja i naravno, posljednje, ali ne i najmanje važno, prve zaljubljenosti.

Glazbena Ura: GLAS KAO INSTRUMENT
2026-07-02 19:30 - 21:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Uskoro više…

Centar za kulturu Ribnjak: REALISTI - 17.LJETNE NOĆI TEATRA EXIT
2026-07-01 21:00 - 22:20 | Centar kulture Ribnjak, Park Ribnjak 1, Zagreb
Svijet srlja u propast, a ljudi u šoping-centre.
Reality show postaje stvarniji od vijesti. Tražimo poslove tamo gdje ih nema, a samo su smrt i kredit neizbježni.

Nepodnošljiva lakoća površnosti dopušta nam misliti da možemo ostvarivati svoje snove bez imalo uloženog truda ili resursa bilo koje vrste.
Diskriminacija, predrasude, neprilagođenost, narušeni raznovrsni međuljudski odnosi.
Realisti nam kroz smijeh govore o kaotičnoj realnosti i apsurdnostima vremena u kojem živimo u maniri kabareta kroz parodiju i glazbene komentare.

61. zagrebački salon
2026-07-01 19:00 - 21:00 | Nacionalni muzej moderne umjetnosti, Oktogon, Ilica 5, Zagreb, 10000
Ovogodišnji 61. zagrebački salon organiziran je oko pet tematskih okvira koji su primijenjenim umjetnicima i dizajnerima ponuđeni kao polazišta za sagledavanje njihovih praksi: Nova funkcionalnost (redizajn svakodnevice i redefinicija pojma korisnog), Estetika otpornosti (održivost, recikliranje, kružna ekonomija), Tijelo i prostor (odnos tijela, doma, javnog i privatnog prostora), Digitalna svakodnevica (virtualni prostori, UX/UI, hibridna taktilnost), Kritički dizajn (dizajn kao sredstvo društvene i političke refleksije). Tim se temama nastojalo obuhvatiti aktualne smjerove istraživanja i stvaralaštva koji odgovaraju na ključne izazove suvremenog društva te potaknuti prijavu radova koji utjelovljuju „novu energiju“ – radova koji nude nove perspektive i ukazuju na moguće smjerove razvoja primijenjenih umjetnosti i dizajna. Otvorena je bila mogućnost prijave radova izvan tematskih okvira te su ti radovi predstavljeni u Revijalnom dijelu Salona.
Otvorenje središnje izložbe – srijeda 1. srpanj u 19 sati, NMMU Oktogon. Posjetitelji će moći izložbe razgledati do 22. srpnja.

Centar za kulturu Ribnjak: LIJEVO DESNO GLUMAC - 17.LJETNE NOĆI TEATRA EXIT
2026-06-30 21:00 - 22:45 | Centar kulture Ribnjak, Park Ribnjak 1, Zagreb
William Shakespeare je rekao Teatar je ogledalo stvarnosti.
Antonin Artaud je rekao Stvarnost je ogledalo teatra.

Ako se u teatru pojavljuju glumci,
onda je logično da se i u stvarnosti pojavljuju glumci.
Naša stvarnost je teatar u kojem
svi mi imamo i igramo svoje uloge.
Aristotel je rekao Teatar čine Vrijeme, Prostor i Radnja.
Ali i naš život čine Vrijeme, Prostor i Radnja.
Naša stvarnost je veliki teatar.
Miroslav Krleža je rekao Gluma postoji sama za sebe.
Može se upotrebljavati u teatru, na filmu i televiziji,
ali se može upotrebljavati i u stvarnosti.
Naša stvarnost, naš život je proizvodnja i igra
javnih i osobnih uloga.
Zijah A. Sokolović duhovito, filozofski, kabaretski, s nizom primjera i usporedbom stvarnosti i kazališne umjetnosti, uči gledatelje shvatiti da su i oni “glumci u svom teatru” i da mogu biti umjetnici u svom životu, ako svoje životne “dane okolnosti prve dramske radnje” analiziraju teatarski “objektivno”.
Ovom predstavom Zijah A. Sokolović obilježava 50 godina svojeg umjetničkog djelovanja unutar kojeg su mu dodijeljene 92 umjetničke nagrade i 6 nagrada za životno djelo.

STUDIO EXIT: ARMAGEDONCI
2026-06-30 21:00 - 22:40, 2026-06-28 21:00 - 22:40 | Studio EXIT, Gundulićeva 37/1, Zagreb, 10000
Svašta se skupi i svatko nešto trpi kad živi u rupi… to je tako, biti čovjek nije lako.
Zato dok još možeš… leti, trči, sanjaj, voli, grli, ljubi… i sa svojim vrijeme gubi.
Armagedonci su tragikomična predstava s glazbenim elementima o tri neobična lika koji su propali kroz zemlju te ostali zatočeni u malom fundusu kazališta. Ne znajući što se dogodilo, kakva ih je to katastrofa snašla i zašto nitko po njih ne dolazi danima, oni posumnjaju da je svijet snašao Armagedon. Dane provode u čekanju, nadanju da će ih netko spasiti i u svemu onome što se naizgled čini kao gubljenje vremena. Prisiljeni provoditi vrijeme zajedno ta tri, na prvu nespojiva lika, jedni drugima postaju sve, izvori najvećih frustracija i nadomjestak svega onoga što im nedostaje, a da toga možda nisu ni bili svjesni. Katastrofa ih je odvojila od svijeta, ali spojila jedne s drugima u vremenu koje je sve, samo ne izgubljeno.

Vrijeme je oduvijek najvrjednija i sveopća valuta. Kad čovjeku ponestaje vremena, on dobiva priliku ubrzano spoznati što mu je u životu zaista važno. I možda, bar nakratko, to i živjeti.

Centar za kulturu Ribnjak: KAKO MISLIŠ MENE NEMA - 17.LJETNE NOĆI TEATRA EXIT
2026-06-27 21:00 - 23:00 | Centar kulture Ribnjak, Park Ribnjak 1, Zagreb
Kroz dva sata “nabrijane” farsične i iskrene, kalamburične i dramatične, istodobno smiješne i gorko-tužne igre, glumci putuju kroz niz svojih unutrašnjih i zamišljenih identiteta i pretvaraju ih alkemijom svoje igre u niz osoba, situacija, realnih i fantastičnih događaja koje prepoznajemo kao naše vlastite, kao stvarnost koja nas okružuje i koju u svom apsurdu, konfliktu i dramatičnosti živimo. Igrom visoke energetike, virtuoznosti i sposobnosti glumačke transformacije predstava ispituje osobne i društvene maske i kontramaske, lažne i istinske vrijednosti i granice životne i scenske realnosti i fikcije.
Ivica Boban

Priča, svakidašnja. Buđenje, kava, listaš novine: događaji dana, svijet, novac, politika, crna kronika, tehnologija, multimedija, moda, ljepota, showbiz, turizam, sport, ponude, oglasi, ispadaju reklamni letci.
Akcija! Najjeftinije! Senzacionalno! Rasprodaja, do isteka zaliha. Sniženo, 12%, 23%, 30%, 40% popusta! Sve možeš imati jeftino, svijet, život, provod, sve ti se nudi u reklamnim letcima. Popust od 60% prava je prilika, treba otići tamo, brzo kupiti, uplatiti dok se ne rasproda, dok traje ponuda… Ove godine idem na more. Ništa mi neće ovaj dan pokvarit – pjesma na radiju. U bircu, kasnije, kažeš prijatelju: – Idemo u šoping! Konobar: – Što ćete popiti? Prijatelj: – Imaš li ti love za kavu? Kopaš po džepovima, izvlačiš 10 kn. – Može jedna kola, a dvije čaše? Konobar se smije. Prijatelj mrmlja: – Money makes the world go around. Ima li rješenja? Ima. Opljačkati banku! Baš duhovito. Nije baš neka ideja. Zašto oni mogu, a ti ne, zašto ti nemaš i tebe nema. Kako to misliš – mene nema? Pa nema te nigdje, tamo gdje se obrće, kupuje, prodaje, zarađuje, provodi. Danas u 20 h imat ću love. Ruke uvis, lovu na sunce! To je scena iz filma. Ne, iz novina, naslovna stranica, na telki vijest dana. Uostalom, koja je razlika? Sve je za nas fikcija. Jebena svakidašnjica. Ima li hepienda? Ima kod Tarantina. Smijete se naglas. I odjednom vas ima, pun birc i pun grad. Nije da vas nema.
Olja Lozica

Radionica cijanotipije u Flori
2026-06-27 16:00 - 2026-06-28 18:00 | HDLUDU, Šetalište kralja Zvonimira 32, Dubrovnik
POZIV NA SUDJELOVANJE: RADIONICA CIJANOTIPIJE

Hrvatsko društvo likovnih umjetnika Dubrovnik poziva zainteresirane na dvodnevnu radionicu cijanotipije, jedne od najstarijih fotografskih tehnika koja koristi sunčevu svjetlost za stvaranje prepoznatljivih plavih otisaka.
Inspiraciju ćemo pronaći u vrtu Florinog doma, istražujući oblike i teksture cvijeća i biljaka koje će postati motivi naših radova. Sudionici će upoznati proces izrade cijanotipije te izraditi vlastite otiske koristeći biljni materijal prikupljen na lokaciji.
Radionica je namijenjena svim zainteresiranima, bez obzira na prethodno iskustvo u umjetnosti ili fotografiji.
Kroz rad ćemo spojiti promatranje prirode, kreativni proces i eksperimentiranje sa sunčevom svjetlošću, stvarajući jedinstvene uspomene zabilježene u nijansama plave boje.

Subota, 27. lipnja 2026., od 16:00 do 18:00 sati
Nedjelja, 28. lipnja 2026., od 10:00 do 12:00 sati
Galerija Flora, Florin dom, Šetalište kralja Zvonimira 32, Dubrovnik

Voditeljica radionice:
Ivana Škvorčević, mag. educ. art.

Broj mjesta je ograničen, molimo prijave na skvorcevic.ivana@gmail.com

Sudjelovanje na radionici ne naplaćuje se.

Program Galerije Flora i Medijateke Flora provodi se uz financijsku potporu Grada Dubrovnika i Ministarstva kulture i medija RH, kojima ovom prilikom zahvaljujemo na podršci.
Program Florin dom 2026. provodi se uz financijsku podršku Zaklade “Kultura nova”, kojoj ovom prilikom zahvaljujemo na podršci.
Medijski partner: Plan for Culture

Centar za kulturu Ribnjak: VRATA DO - 17.LJETNE NOĆI TEATRA EXIT
2026-06-26 21:00 - 22:10 | Centar kulture Ribnjak, Park Ribnjak 1, Zagreb
Autor Fabrice Roger-Lacan poznati je francuski scenarist i kazališni pisac, dio je uskog kruga dramatičara koje kritika i publika vole jednako kao Yasminu Rezu ili Floriana Zellera.
Kazališni tekst Vrata do premijerno je izveden u Parizu 2014. godine, a ovo je po prvi puta da se izvodi kod nas u prijevodu Željke Somun.

Tekst Fabricea Roger-Lacana kroz dva lika, “Nju” i “Njega”, kao da za polazište uzima izreku “susjed je štetna životinja vrlo blizu čovjeka…”
„Ona“ je psihijatrica. „On“ je produkt-menadžer u velikoj tvrtki, odgovoran za plasman jogurta.
Fabrice Roger-Lacan spaja ta dva bića koja sve razdvaja; karakter, svemir, centar interesa, profesija.
Oboje su izgubili sposobnost preispitivanja, previše su zaglibili u svojim navikama, izgubili su svu retrospektivu i sposobnost prosuđivanja sebe, izgubili su svu lucidnost o svom društvenom odnosu.
Ukratko, onaj drugi, štoviše, njegov bližnji štetan je uljez za njihov sebičan duševni mir. Ipak, njihov će susret u svakome od njih izazvati zrcalni efekt koji otkriva tko su zapravo.
Naše društvo razdvaja, umjesto da spaja ljude, licem u lice eksplodirat će njihovi paradoksi.
U ovom inteligentnom, dirljivom i originalnom tekstu svjedočimo finoj studiji likova kroz duhovite replike protkane nježnim i ironičnim humorom.

Glazbena Ura: OBOA I BAROK
2026-06-23 20:00 - 21:30 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
🎶 Kako zvuči glazba koja govori?
U Uraniji tražimo odgovor zajedno s vama. U prvom izdanju novog ciklusa Glazbena Ura, Oboa i barok, urednik Stjepan Nodilo poziva nas na putovanje kroz vrijeme, zvuk i prostor.
Kroz vođeno slušanje, izvedbe uživo i razgovor s glazbenicima istražujemo kako glazbena fraza diše, gdje nastaje napetost i na koji način zvuk može ispričati priču. Program donosi i kratku priču o razvoju oboe – od njezina prethodnika, shawma, do profinjene barokne oboe – uz usporedbu barokne i suvremene oboe koje ćete moći čuti uživo.
Uz Stjepana Nodila na baroknoj oboi, Anabelu Barić (sopran) i Franju Bilića na čembalu, otkrivamo glazbeni svijet Corellija, Händela i Mancinija.
Program je otvoren svima – i onima koji baroknu glazbu slušaju prvi put, i onima koji je već dobro poznaju, ali žele čuti nešto novo u poznatom, kroz pitanja koja inače ne postavljamo.
Barok i oboa prvo je od četiri događanja Glazbene Ure, programa kojim približavamo glazbu publici kroz razgovor, aktivno slušanje i zajedničko iskustvo.
Utorak, 23. lipnja 2026. u 19:30
Urania, Zagreb, Trg Eugena Kvaternika 3/3
Ulaz slobodan, uz prijavu: [link]
Program je financiran sredstvima Ministarstva kulture i medija Republike Hrvatske.

Attention - still fragile! Slovene Alpine Architecture 2019-2026
2026-06-22 19:00 - 22:00 | galerija DESSA, Židovska steza 4, Ljubljana, 1000, Slovenia
You are cordially invited to the opening of the exhibition Attention – still fragile! Slovene Alpine Architecture 2019–2026, which will take place on Monday, June 22, 2026, at 7:00 p.m. at the DESSA Gallery.

Attention – still fragile! Slovene Alpine Architecture 2019–2026
Gallery DESSA presents the second exhibition from the series Slovene Alpine Architecture, which showcases Slovene architectural production in the Slovene Alpine space. The first exhibition, 2008–2018, was noted both in Slovenia and abroad: by January 2022, it had seen fourteen further runs, seven of these elsewhere in Slovenia and seven abroad, mostly in the Alpine regions of Italy.
This time, the exhibition and accompanying events were prepared in collaboration and co-production by Gallery DESSA and Institute Afront. The discovery of the contemporary Alpine production is augmented with the wisdom of the past and expanded beyond the gallery space, to the respective architectures’ sites.
As with the previous exhibition, we tied the selection of the projects to the territory of the Alpine Convention, which in Slovenia includes the Julian Alps, the Karawanks, the Kamnik-Savinja Alps, Pohorje, and the pre-Alpine hills of Polhov Gradec Dolomites and the Trnovo Forest and Nanos Plateaux.
The selected projects feature different typologies and programmes: open space, sport facilities, bivouacs and tourism facilities, public buildings, and residential and holiday houses. This time, the presentation is ordered by the year of their respective realisations. The selection criteria emphasise the context, utility, sustainability, and identity: the understanding of and respect towards the natural and cultural landscape, outlines whose size and shape are to be carefully embedded into the mountain-ambient scenery, proportions of the volumes and sides, contemporary open and “fluid” spatial designs, the choice of sustainable materials, the contemporary interpretation of traditional built heritage, and the preservation of local tradition, know-how, and learning of the previous generations.
We hope for this exhibition of superior architectures to contribute to the consolidation of the foundations, the preservation of our values, and a quality development of the Alpine space. The quote by the invited selector Armando Ruinelli contains a warning: “An approach favouring the visual at the expense of a deeper consideration on the meanings can cause an inevitable impoverishment of architectural culture. … Pursuant to these considerations, the exhibition in Gallery DESSA in Ljubljana is certainly encouraging for the future of contemporary architecture in the Slovene Alps, which already enjoys stellar reputation.”

Koncert: Vlatko Stefanovski Trio
2026-06-20 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Zatvaranje 50. Dana satire Fadila Hadžića

Vlatko Stefanovski trio čine trojica vrhunskih glazbenika koji kroz snažnu energiju i virtuoznost donose jedinstven spoj stilova – od rocka i jazza do etna i instrumentalne glazbe. Na čelu trija je Vlatko Stefanovski, jedan od najznačajnijih gitarista s ovih prostora. Karijeru je započeo još u mladosti, a afirmaciju stekao kao osnivač i gitarist kultnog benda Leb i Sol, s kojim je snimio 13 albuma i nastupao diljem svijeta. Nakon toga razvija bogatu solo karijeru – objavio je više od 15 albuma, skladao glazbu za film, kazalište i balet te surađivao s brojnim svjetskim glazbenicima i orkestrima, uključujući i Londonski simfonijski orkestar. Njegov prepoznatljiv stil spaja rock, jazz i balkansku tradiciju.

Ritam sekciju čine njegov sin Jan Stefanovski na bubnjevima i Ivan Kukić na bas gitari. Jan Stefanovski pripada mlađoj generaciji glazbenika, ali se već profilirao kao iznimno talentiran bubnjar snažne energije i preciznog izraza, s osjećajem za različite glazbene stilove i dinamiku. Ivan Kukić jedan je od najtraženijih basista regionalne scene, poznat po čvrstom grooveu i muzikalnosti, koji svojim sviranjem daje stabilan, ali i kreativan temelj zvuku trija.

Zajedno, Stefanovski Trio stvara moćan i dinamičan koncertni izraz, u kojem se iskustvo i mladenačka energija spajaju u jedinstveno glazbeno iskustvo.

HNK OSIJEK: Dok zvijezde ne padnu
2026-06-18 20:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Hrvatsko narodno kazalište Osijek
Beth Steel
Dok zvijezde ne padnu
Redateljica: Saša Broz

Polazeći od humora i prividne lakoće, ova drama otvara pitanja međuljudskih odnosa, društvenih napetosti i klasnih podjela u suvremenom društvu. Radnja se odvija tijekom jednog vjenčanja koje, umjesto očekivanog slavlja i zajedništva, postaje prostor razotkrivanja duboko potisnutih emocija, sukoba i neizgovorenih frustracija. Ovaj komad britanske spisateljice Beth Steel već je prošle godine uspješno postavljen na londonskom West Endu, gdje je privukao pozornost upravo zbog britke društvene kritike i emotivne preciznosti s kojom secira suvremene klasne i identitetske prijepore.

Igraju: Ivana Soldo Čabraja, Antonija Pintarić, Antonia Mrkonjić, Petra Bernarda Blašković, Aljoša Čepl, Duško Modrinić, Davor Panić, Mario Rade, Mateja Tustanovski, Rita Čabraja / Kiara Debeljak

JDP BEOGRAD: Muška suza
2026-06-17 20:00 - 21:50 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Jugoslovensko dramsko pozorište Beograd
Anton Pavlović Čehov
Muška suza
Redatelj: Aleksandar Popovski

Predstava o muško-ženskim odnosima u jednom olujnom dobu, metafora za neki svijet koji nas čeka tamo negdje ako ovako nastavimo. Ideja za predstavu nastala je iz kratkih drama Antona Pavlovića Čehova, koji je pisao i pod pseudonimima Čovjek bez slezene, Mog brata brat, Odisej, Antoša Čehonte… “Jako sam volio njegove likove muškaraca koji u svojoj zaljubljenosti u žene ispuštaju svoju dušu i, bome, svoju suzu. Tako je nastala ideja o predstavi koja bi na jednom mjestu spojila više slomljenih duša”, rekao je Popovski.

Igraju: Vojin Ćetković, Sanja Marković, Nenad Jezdić, Miodrag Dragičević, Zoran Cvijanović, Milena Živanović, Miloš Samolov, Teodora Dragićević, Teodor Vinčić

ATELJE 212: Moje kazalište
2026-06-16 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Atelje 212 Beograd
Moje kazalište
Autor i redatelj: Boris Liješević

“Moje kazalište” autorski je projekt kojim Boris Liješević preispituje svoju poziciju u kazalištu. Glavni junak je autor koji postaje sam svoja pozornica i sam svoj sadržaj, a onda s te pozornice sagledava sebe. Ploveći kroz vlastita životna iskustva i sjećanja, autor plete fragmentarni narativ autofikcije. Riječ je o određenju kazališta kao umjetničke prakse ili iskustva, kao nečega osobnog, što pripada autoru. Ali tijekom predstave moje kazalište postaje i naše, jer u ovoj duboko intimnoj priči, osobno postaje univerzalno.

Igraju: Branka Šelić, Vojin Ćetković, Bojan Žirović, Nebojša Ilić, Gordan Kičić, Ana Mandić, Boris Liješević

JEZIK I PRAVO, stručni miniseminar
2026-06-16 18:00 - 21:00 | BIZkoshnica, Jabukovac 37, Zagreb, 10000, Croatia (Local Name: Hrvatska)
stručni miniseminar, ponajviše za prevoditelje i sudske tumače, ali korisno i drugim zainteresiranima

TEATAR &TD: Muškarac upoznaje ženu
2026-06-15 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Teatar &TD
Muškarac upoznaje ženu
Režija, tekst i glazba: Vid Hribar

“Muškarac upoznaje ženu” je mjuzikl koji prati kazališni proces izrade mjuzikla kojim upravlja redatelj Borko (Borko Perić) uvjeren da ima genijalnu ideju, a možda i ima! Ovaj mjuzikl voli uskličnike, voli velike riječi i velike teme, voli blještavilo i klišeje, voli holivudske techicolore i uzvišene recitative, naročito voli rime i refrene jer redatelj je zaluđen mjuziklima pa se tako između svijeta mjuzikla i svijeta stvarnosti, kako predstava odmiče, sve više brišu granice. Ova predstava podjednako je za ljubitelje mjuzikla kao i za one koji mjuzikle ne podnose. A svi su mjuzikli u suštini vrlo jednostavni. Uvijek je to neki muškarac ili žena… koji se upoznaju.

Igraju: Maja Posavec, Rea Bušić, Borko Perić, Silvio Mumelaš, Luka Knez

Radionice „Neka škola završi kreativno!“
2026-06-15 10:00 - 2026-06-19 12:00 | ZAGREB
Ljetne radionice – od 15. do 19. lipnja, radionice „Neka škola završi kreativno!“, program je osmišljen kao tjedan kreativnog učenja i igre, kroz koji će djeca od 7 do 14 godina sudjelovati u pet tematskih radionica koje se svakodnevno izmjenjuju, svakog dana od 10:00 do 12:00 sati, galerija Hrvatskog školskog muzeja „Školica za 5“, Hebrangova 5, Zagreb Broj mjesta je ograničen, a prijave su otvorene do 12. lipnja putem e-mail adrese: edu@hsmuzej.hr

STUDIO EXIT: ASTRO MAJA
2026-06-14 21:00 - 22:00 | Studio EXIT, Gundulićeva 37/1, Zagreb, 10000
ASTRO MAJA predstava je koja donosi iskustvo na granici kazališta i astrološke seanse, predstava čiju sudbinu iz večeri u večer kroji publika, ovisno o znakovima zodijaka u gledalištu. Ovaj astro-show s elementima monodrame, vođen glumicom i glazbenicom Majom Posavec, poziv je na dijalog s onim dijelom nas koji još uvijek želi vjerovati u neobjašnjivo.
Teme kao što su odnos racionalnog i intuitivnog, pojedinca i kozmosa, sudbine i slobodne volje nadilaze sferu astrologije i od pamtivijeka rasplamsavaju umjetničke, filozofske, socijološke i duhovne rasprave, neovisno o tome odbacujemo li ili prihvaćamo astrološki sustav vjerovanja.

Astro Maja predstava je za sve one koji se danas, pored mora dostupnih informacija, personaliziranog, self-help sadržaja i brzih rješenja, još uvijek nešto pitaju, ili povremeno pogledaju gore u potrazi za odgovorima. Astro-fanatici i astro-skeptici, svi su pozvani da sudjeluju u ovoj magičnoj večeri, otvorenoj za sve vaše probleme, brige i nedoumice. Glavni junaci ste upravo vi, a kao što nas uči kazalište, svaka kriza postaje prilika za transformaciju.
Astro Maja pomogla je mnogima, pomoći će i vama. Prepustite se energiji svemira, vi ste dio toga, mi smo dio toga. Nije bitno vjerujete li ili ne vjerujete, vi ste već krenuli na taj put, to se događa mimo vaše volje. Vidimo se na predstavi!
Ova nova monodrama nastavak je platforme Umjetničke Organizacije TeatruM koja razvija tzv. žensko pismo i koja je do sada realizirala nagrađivane predstave “Mala Čuda” Sanje Milardović koja je nagrađena glavnom nagradom za najbolju predstavu “Marulićevih Dana”, zatim “Frutti di Mare”, “Šumastikus”, “Prijatelj Silvestar” i niz drugih predstava kroz zadnjih petnaestak godina.

Predstava je sufinancirana sredstvima Ministarstva Kulture i Medija RH i Ureda za Kulturu Grada Zagreba.
Koprodukcija: Umjetnička Organizacija TeatruM i Teatar EXIT

KUĆA KLAJN: Celebration
2026-06-14 19:00 - 20:50 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Kuća Klajn Klanjec – predstava se igra u Kući Klajn u Klanjcu
Celebration
Koncept, autorstvo i izvedba: Jerko Marčić
U suradnji s koautoricama Anom Dubljević i Ivanom Vuković

U solu “Celebration” izvođač Jerko Marčić vodi nas svojim intimnim prostorom, svojom vlastitom kućom koju nerijetko dijeli s drugim umjetnicima, u kojoj nerijetko stvara nova prijateljstva, ali u kojoj mu često nedostaju njegovi prijatelji. Jerko nas vodi kroz ulazna vrata niz stubište u predvorje direktno u srce kreativnosti Kuće – u dvoranu, kino, kazalište. Na tom putu Jerko se koristi raznim suvremenim izvedbenim praksama, i plesnim i kazališnim i cirkuskim – koristeći ih i kao izvođač i kao majstor rasvjete i tona i šef scene, svim tim sredstvima gradeći cjelinu svog svijeta u Kući Klajn.

STUDIO EXIT: ASTRO MAJA
2026-06-13 21:00 - 22:00 | Studio EXIT, Gundulićeva 37/1, Zagreb, 10000
ASTRO MAJA predstava je koja donosi iskustvo na granici kazališta i astrološke seanse, predstava čiju sudbinu iz večeri u večer kroji publika, ovisno o znakovima zodijaka u gledalištu. Ovaj astro-show s elementima monodrame, vođen glumicom i glazbenicom Majom Posavec, poziv je na dijalog s onim dijelom nas koji još uvijek želi vjerovati u neobjašnjivo.
Teme kao što su odnos racionalnog i intuitivnog, pojedinca i kozmosa, sudbine i slobodne volje nadilaze sferu astrologije i od pamtivijeka rasplamsavaju umjetničke, filozofske, socijološke i duhovne rasprave, neovisno o tome odbacujemo li ili prihvaćamo astrološki sustav vjerovanja.

Astro Maja predstava je za sve one koji se danas, pored mora dostupnih informacija, personaliziranog, self-help sadržaja i brzih rješenja, još uvijek nešto pitaju, ili povremeno pogledaju gore u potrazi za odgovorima. Astro-fanatici i astro-skeptici, svi su pozvani da sudjeluju u ovoj magičnoj večeri, otvorenoj za sve vaše probleme, brige i nedoumice. Glavni junaci ste upravo vi, a kao što nas uči kazalište, svaka kriza postaje prilika za transformaciju.
Astro Maja pomogla je mnogima, pomoći će i vama. Prepustite se energiji svemira, vi ste dio toga, mi smo dio toga. Nije bitno vjerujete li ili ne vjerujete, vi ste već krenuli na taj put, to se događa mimo vaše volje. Vidimo se na predstavi!
Ova nova monodrama nastavak je platforme Umjetničke Organizacije TeatruM koja razvija tzv. žensko pismo i koja je do sada realizirala nagrađivane predstave “Mala Čuda” Sanje Milardović koja je nagrađena glavnom nagradom za najbolju predstavu “Marulićevih Dana”, zatim “Frutti di Mare”, “Šumastikus”, “Prijatelj Silvestar” i niz drugih predstava kroz zadnjih petnaestak godina.
Predstava je sufinancirana sredstvima Ministarstva Kulture i Medija RH i Ureda za Kulturu Grada Zagreba.
Koprodukcija: Umjetnička Organizacija TeatruM i Teatar EXIT.

SNG MARIBOR: Gospođa ministrica
2026-06-13 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Slovensko narodno gledališče Maribor
Branislav Nušić
Gospođa Ministrica
Redatelj: Veljko Mićunović
Predstava je titlovana na hrvatski jezik.

Kultni srpski klasik “Gospođa ministarka” Branislava Nušića komedija je karaktera, smještena u okvir društvene satire. Priča o društvenom usponu gospođe Živke Popović, dotadašnje domaćice koja je “preko noći” postala važna i utjecajna dama. Od tada je svaki njezin korak promišljena, “statusu primjerena” kalkulacija. Zakoračila je u svijet u kojem je moć važnija od etike, prividni ugled jači od čovječnosti i u kojem se granica između privatnog i političkog opasno briše.

Igraju: Ksenija Mišič, Kristijan Ostanek, Julija Klavžar, Gaja Filač, Blaž Dolenc, Vojko Belšak, Žan Koprivnik, Petja Labović, Davor Herga, Viktor Hrvatin Meglič, Irena Varga, Minca Lorenci, Mirjana Šajinović, Gorazd Žilavec, Jan Matija Horvat / Miha Mir
